《答李滁州忆玉潭新居见寄》
唐代·独孤及

从来招隐地，未有剖符人。山水能成癖，巢夷拟独亲。

猪肝无足累，马首敢辞勤。扫洒潭中月，他时望德邻。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。